Johan Hambro

Johan Randulf Bull Hambro (1915–1993) var en norsk journalist med juristutdannelse. 

Han var sønn av stortingspresidenten C. J. Hambro, og bror av Carl og Edvard Hambro.

Johan Hambro skrev en biografi om sin far C.J. Hambro, og oversatte Ayn Rands bok The Fountainhead til norsk.Norunn Ottersen Seip på kulturverk.com: «De briljante – Ayn Rand og korstoget mot medlidenheten», 30. oktober 2012 (besökt 18. april 2014)

Under annen verdenskrig var han ansatt ved det norske generalkonsulat i New York. Efter krigen var han først ansatt i Aftenpostens utenriksredaksjon, og fra 1949 til 1953 jobbet han i NTB. I en kort tid var han også presseattaché for den norske FN-delegasjonen i New York. I 1955 ble han generalsekretær i Nordmanns-Forbundet, og var frem til 1982 redaktør for forbundets engelskspråklige tidsskrift The Norseman.

 Referanser 

Kategori:Norske journalister
Kategori:Norske oversettere
Kategori:Norske sakprosaforfattere
Kategori:Personer fra Oslo
Kategori:Hambro